ועדת הכספים, כנסת 20, פרוטוקול מספר 472, 2016-10-27 14:26

משה גפני: אנחנו פותחים את הישיבה, שינויים בתקציב לשנת 2016.

משה גפני: פנייה מס' 9001, 125, 129, 136 עד 139.

<איתי טמקין: נסביר מה אנחנו עושים בפנייה הזאת והיא מתקשרת לכל העברת עודפים לאורך כל השנה בוועדת הכספים ואני אסביר.

<איתי טמקין: בין הרבעון הראשון לרבעון השני של השנה, משרד האוצר הביא לוועדת הכספים בקשה להעברת שמונים אחוזים מהעודפים של המשרדים.

<איתי טמקין: הוועדה עד היום אישרה חלק מאותן בקשות וחלק לא אישרה בהתאם לשאלות ולהבהרות שהוועדה ביקשה וחלק היא קיבלה וחלק לטענת הוועדה היא לא קיבלה ולא אישרה חלק מהשמונים אחוזים.

<איתי טמקין: לאחר מכן משרד האוצר הביא לוועדת הכספים בקשה להעברת עשרים אחוזים נוספים מיתרת העודפים.

<איתי טמקין: כלומר, בהתחלה העברנו שמונים אחוזים ולאחר מכן עשרים אחוזים.

<איתי טמקין: בפנייה הזאת אנחנו מבקשים לקחת מאותם עשרים אחוזים שהעברנו חמישה אחוזים – כלומר, לא חמישה מתוך העשרים אלא חמישה מתוך המאה אבל הם כלולים בתוך אותם עשרים אחוזים – מכל העודפים של כל משרד ולהעביר לשימושים רוחביים של הממשלה שמצוינים בפנייה הזאת.

<איתי טמקין: השימושים מצוינים כאן.

משה גפני: מה זה עודפים?

משה גפני: אני רואה שההפחתות הן כולן רזרבה.

<איתי טמקין: לא.

<איתי טמקין: מה שעשינו בפנייה של העשרים אחוזים - - -

משה גפני: עזוב.

משה גפני: אנחנו לא דנים על הפנייה של העשרים אחוזים.

<איתי טמקין: אני מסביר למה זאת רזרבה.

משה גפני: כתוב רזרבה על כל משרד.

<איתי טמקין: אני מסביר.

<איתי טמקין: מה שעשינו בפנייה של העשרים אחוזים, 15 אחוזים מהעודפים חילקנו למשרד לכל התקנות שלו וחמישה אחוזים שמנו בתקנת הרזרבה.

<איתי טמקין: חמישה אחוזים מתוך העודפים שמנו בתקנת הרזרבה.

משה גפני: עודפים שאתם מביאים לכאן, זאת גם רזרבה?

<איתי טמקין: לא.

<איתי טמקין: אני לוקח עשרים אחוזים מסך העודפים שמועברים.

משה גפני: אם אתם חושבים שאני הולך להיות המריונטה של אגף התקציבים או בובה על חוט, אתה פשוט טועה.

משה גפני: עם כל הכבוד, אתם מביאים כאן הפחתה מרזרבה.

משה גפני: אתם מספרים עכשיו שעודפים זאת הרזרבה?

משה גפני: אני אמנם לא למדתי ליבה, כולם יודעים את זה, אני לא מבין בכלכלה, רק אתם מבינים וזה בסדר, אבל עם כל הכבוד לקרוא מספרים בלי נקודות אני יודע.

<איתי טמקין: אני מסביר

משה גפני: אתה לא רוצה שנצביע, תגיד שאתה לא רוצה שנצביע.

משה גפני: אני לא מבין מה המשחק הזה.

משה גפני: יש עודפים שאת רובם העברנו או את חלקם, לא הלכתי לבדוק.

משה גפני: יש נוהל שקבענו אותו.

משה גפני: ביקשנו הסברים.

משה גפני: הייתם צריכים להעביר הסברים אבל סירבתם.

משה גפני: עכשיו אתה רוצה דרך זה להכריח אותי להצביע על עודפים?

משה גפני: תגיד.

משה גפני: בוא נשחק עם קלפים פתוחים.

משה גפני: יש העברות ואני רוצה להצביע עליהן.

<איתי טמקין: אני לא רוצה להכריח שום דבר היושב ראש.

<איתי טמקין: האמירה היא פשוטה.

<איתי טמקין: בלי האישור של ההעברות של העשרים אחוזים - - -

משה גפני: אני לא יודע מה זה עשרים אחוזים ואיך בדקת שאלה עשרים אחוזים.

משה גפני: העברנו כאן המון עודפים.

משה גפני: היו הסברים והעברנו.

משה גפני: אני לא מעכב כלום.

<איתי טמקין: בכל סעיף תקציבי הגיעו לוועדה שתי פניות עודפים, פנייה אחת על שמונים אחוזים ופנייה אחת על עשרים אחוזים.

משה גפני: מה שאתה אומר היום, אני לא שמעתי 27 שנים.

משה גפני: שבגלל שלא העבירו עודפים – לא שמעתי אף פעם.

משה גפני: זה משהו חדש.

משה גפני: אני לא אומר שאי אפשר להגיד דברים חדשים, אבל מה זה קשור?

משה גפני: יש כאן הפחתה וההפחתה הזאת, אם היא תאושר, יש לכם את הכסף כדי לממן את הסעיפים האחרים של המשרדים האחרים.

משה גפני: אם אני טועה, אני אצטרך ללכת ללמוד בישיבה עוד פעם.

<איתי טמקין: אם ההפחתה הזאת תאושר, סטנד אלון, המצב שיצא בפועל הוא שחלק מהתקנות התקציביות ייכנסו למצב של מינוס.

<איתי טמקין: יהיה בהן מינוס במספר וזה דבר שלא יכול להתקיים.

סתיו שפיר: למה זה ייכנס למינוס?

<איתי טמקין: כנראה שלא הסברתי מספיק טוב.

<איתי טמקין: הפנייה האת שמגיעה בהמשך לפנייה אחרת שנשלחה לוועדת הכספים.

<איתי טמקין: נשלחה פנייה לוועדת הכספים להעברת עשרים אחוזים מיתרת העודפים של המשרדים.

<איתי טמקין: מה שעשינו בפנייה של אותם עשרים אחוזים - - - להמשיך?

משה גפני: אתה יכול להגיד מה שאתה רוצה, אתה בעל הבית וזה בסדר, אבל היושב ראש של הוועדה זה אני.

משה גפני: אתה לא יכול לבקש רשות מסתיו שפיר.

משה גפני: עם כל הכבוד.

<איתי טמקין: היושב ראש, אני יכול להמשיך?

משה גפני: כן.

משה גפני: בטח.

סתיו שפיר: אני רק מסייעת.

<איתי טמקין: בפנייה של העשרים אחוזים עודפים, מה שעשינו זה להעביר 15 אחוזים מאותם עשרים אחוזים, העברנו לשימוש המשרדים.

<איתי טמקין: החמישה אחוזים מתוך תוקף של שתי החלטות ממשלה, לקחנו חמישה אחוזים ושמנו בתקנת רזרבה.

<איתי טמקין: למה שמנו אותם בתקנת רזרבה?

<איתי טמקין: במחשבה שאחר כך אנחנו הולכים להגיש פנייה, וזאת הפנייה שאתם רואים כאן - - -

סתיו שפיר: מה זאת אומרת?

סתיו שפיר: בתקציב הקודם.

<איתי טמקין: לא.

<איתי טמקין: לא בתקציב הקודם.

סתיו שפיר: כבר הכנסתם משהו לתקנת רזרבה?

<איתי טמקין: לא.

<איתי טמקין: בפנייה שנשלחה לוועדת הכספים ושחלקה כבר אושר – היא מורכבת מהרבה פניות – פנייה של העברת עשרים אחוזים מהעודפים, העברנו לרשות המשרדים 15 אחוזים מהעודפים.

<איתי טמקין: חמישה אחוזים מהעודפים העברנו לתקנת רזרבה של המשרדים.

<איתי טמקין: עד לכאן זה מובן?

סתיו שפיר: העברתם לרזרבה בפנייה תקציבית.

<איתי טמקין: נכון.

סתיו שפיר: איזה מספר פנייה?

<איתי טמקין: אלה כמה וכמה פניות של עשרים אחוזים מיתרת העודפים.

משה גפני: הגיעה העברת עודפים כמו שמגיע כל הזמן ובהעברת העודפים לגבי חלק היו דברי הסבר על פי הנוהל ואנחנו מביאים את זה היום להצבעה, והבאנו גם בישיבות קודמות להצבעה ותקפת אותי על העניין הזה, אבל ה באתי את זה להצבעה ואישרנו.

משה גפני: יש חלק שעדיין אין על פי הנוהל דברי הסבר.

סתיו שפיר: לא.

סתיו שפיר: זה לא מה שהוא אומר.

סתיו שפיר: הוא אומר שהם העבירו כסף.

משה גפני: לא.

משה גפני: הם הביאו משרדים.

משה גפני: תשמעי לי, אני עובד של אגף התקציבים.

משה גפני: הם הביאו עודפים על כל מיני משרדים, חלקם עם דברי הסבר וחלקם בלי דברי הסבר על פי הנוהל.

סתיו שפיר: הטענה עכשיו היא טענה קצת אחרת.

משה גפני: מה אתה מציע לעשות?

משה גפני: הבנו.

משה גפני: אני לא אחרוג מהנוהל.

משה גפני: הנוהל הוא שצריך דברי הסבר כפי שקבענו.

משה גפני: אמרנו שאנחנו נשב בהמשך ונראה אם יש אפשרות להביא את זה לוועדה, אם יש אפשרות לשנות את הנוהל שהוצבע בוועדה.

משה גפני: מה אתה מציע לעשות עכשיו?

משה גפני: אני לא רוצה לעכב דברים.

<איתי טמקין: אני יכול להציע את הצעתי ואני יכול לנחש שהיא לא תהיה פופולרית.

<איתי טמקין: מכיוון שהפנייה של העודפים מורכבת מפנייה של עודפים של עשרים אחוזים ופנייה של שמונים אחוזים, אלה שתי פניות נפרדות - - -

משה גפני: אלה לא שתי פניות נפרדות.

משה גפני: אלה פניות שונות שנמצאות בכל המשרדים.

<איתי טמקין: נכון, פניות שנמצאות בכל הסעיפים.

משה גפני: אין כאן שתי פניות, אחת של שמונים אחוזים ואחת של עשרים אחוזים.

משה גפני: אלה שתי פניות לכל המשרדים.

<איתי טמקין: עבור כל סעיף תקציבים, יש פנייה של שמונים אחוזים ופנייה של עשרים אחוזים.

<איתי טמקין: אני מציע שאם נקדם את השיח בינינו כדי לראות איך אנחנו מטפלים בסיפור הזה של העודפים, בשלב הזה הוועדה כן תאשר את העשרים אחוזים ובמקרים שהוועדה רוצה עוד הבהרות ועוד שאלות, יש לה את השמונים אחוזים שהיא עדיין לא העבירה.

סתיו שפיר: יש כאן עוד כמה דברים.

משה גפני: רגע.

משה גפני: תמשיך.

<איתי טמקין: לכן ההעברה של העשרים אחוזים שתאפשר לוועדה להמשיך ולדון במקומות שהיא רוצה לדון בעודפים שהיא עוד לא העבירה מהשמונים אחוזים, תאפשר את העברת הפנייה הזאת.

<איתי טמקין: זאת ההצעה שלנו כמשרד האוצר.

סתיו שפיר: אגב, גם לא סיימת את ההסבר לגבי מתי שמתם דברים ברזרבות כדי להעביר אותן למקום אחר.

סתיו שפיר: למה שמת אותם ברזרבות?

סתיו שפיר: למה לא העברתם?

משה גפני: מה אתה מציע לעשות עכשיו?

משה גפני: אנחנו נפעל על פי הנוהל.

משה גפני: אני לא יכול לפעול שלא על פי הנוהל, במיוחד שאני אמרתי לבג"ץ אנחנו פועלים על פי הנוהל.

משה גפני: גם אתם אמרתם לבג"ץ אבל זאת בעיה שלכם.

משה גפני: הפרקליטות תגן עליכם בכל מקרה אבל עלי היא לא תגן בכל מקרה.

<איתי טמקין: כמו שאמרתי, אני מדבר על המהות.

<איתי טמקין: הוועדה ביקשה השנה להתייחס בצורה שונה לעודפים וזאת זכותה של הוועדה וזה בסדר.

<איתי טמקין: הוועדה רוצה להתייחס לעודפים, יש לה את המסה העיקרית שאלה שמונים אחוזים מהעודפים אותם אפשר בשלב הזה לא להעביר והיא לא תוקעת את הפנייה.

משה גפני: אני לא יכול לאשר בניגוד לנוהל.

משה גפני: לא יכול.

משה גפני: הם מנסים עכשיו דרך הלחץ הזה להכריח אותי לאשר את זה.

מיקי לוי: לגרד אוזן שמאל עם יד ימין.

מכלוף מיקי זוהר: ואם אין ברירה, מה נעשה?

משה גפני: יש ברירה.

משה גפני: הברירה היא להצביע על זה ולתת דברי הסבר.

משה גפני: הם אומרים למשרדים שלא ייתנו דברי הסבר.

משה גפני: הם אומרים.

משה גפני: המשרדים פוחדים מהם.

משה גפני: יש דברי הסבר אבל אנחנו לא מקבלים אותם.

משה גפני: בעיה לתת דברי הסבר?

משה גפני: היום בלחיצת כפתור יש לך דברי הסבר.

משה גפני: אני לא חסיד של השקיפות ושל הכול, אני לא חסיד של זה, אבל אני מדבר על התנהלות נורמלית.

משה גפני: אתם מכריחים אותי לעשות דברים.

משה גפני: נאשר את זה.

משה גפני: אתה לא רוצה לבצע את זה, תגיד עד שתאשרו את העודפים.

משה גפני: בסדר.

משה גפני: אבל לגבי העודפים תנו דברי הסבר.

<איתי טמקין: אני רק אבהיר שזה לא עניין של שיקול דעת.

<איתי טמקין: אמרת כיושב ראש שאתה תאשר את הפנייה - - -

משה גפני: אני לא אומר כלום.

משה גפני: תגידו אתם מה אתם רוצים.

משה גפני: אתם מבקשים ממני שאני אפעל בניגוד לנוהל?

משה גפני: מה אתם מבקשים?

<איתי טמקין: אני מבין את ההתייחסות של הוועדה לעודפים.

משה גפני: אני רוצה לאשר את זה.

משה גפני: אני בעד לאשר את זה ואני חושב שצריך לאשר את זה.

משה גפני: אני חשוב שסתם סוחבים זמן.

משה גפני: תביאו דברי הסבר.

משה גפני: עם כל הכבוד, אם אתם רוצים, אני מוכן לעזור לכם בכתיבת דברי ההסבר.

משה גפני: אני אשב אתכם, אם תקבלו אותי באגף.

משה גפני: פעם הייתי באגף, הייתי מגיע, הייתי יושב יחד אבל היום לא.

משה גפני: מה לעשות, אתם לא אוהבים אותי.

<איתי טמקין: אנחנו מבקשים שבמקרה הזה, כמו שהיושב ראש אמר קודם שאנחנו בשיח על הדבר הזה.

<איתי טמקין: לגבי העשרים אחוזים ורק העשרים אחוזים - - -

משה גפני: אני לא יכול לפעול בניגוד לנוהל.

משה גפני: מה אתה מציע עכשיו?

<איתי טמקין: זאת ההצעה שלנו.

משה גפני: הבנתי.

משה גפני: מה אתה מציע עכשיו?

משה גפני: אם אני מקיים את הדיון הזה ואני מקיים הצבעות, אתם מושכים את זה?

<איתי טמקין: אנחנו לא נמשוך שום העברה אבל ההעברה לא יכולה להתבצע בפועל.

מכלוף מיקי זוהר: אם כן, היא רק תאושר ולא תתבצע.

<איתי טמקין: היא לא יכולה להתבצע.

מכלוף מיקי זוהר: אז מה עשית בזה?

מכלוף מיקי זוהר: אל תאשר את זה.

מכלוף מיקי זוהר: אני לא רוצה לאשר את זה.

מכלוף מיקי זוהר: אתה מאשר את זה והיא לא תתבצע, ולכן לשם מה?

משה גפני: אל תקשה עלי.

מכלוף מיקי זוהר: זה מקשה עלי.

משה גפני: חבר הכנסת אחמד טיבי, בבקשה.

אחמד טיבי: רק רציתי להתייחס לסכומים.

אחמד טיבי: אני לא יודע אם הגענו להעברות שקשורות.

משה גפני: הגענו.

משה גפני: אנחנו מדברים על הכול.

אחמד טיבי: לגבי הסעיפים שלנו יש דברי הסבר.

משה גפני: נכון.

מכלוף מיקי זוהר: לא תקבלו כסף עד שלא יועברו העשרים אחוזים.

מכלוף מיקי זוהר: גם אם תאשר את זה, הכסף לא יעבור.

אחמד טיבי: למה?

מכלוף מיקי זוהר: הכסף לא יעבור.

מכלוף מיקי זוהר: זה רק תיאורטי.

מכלוף מיקי זוהר: אנחנו נאשר תיאורטית.

מכלוף מיקי זוהר: אנחנו לא רוצים לאשר תיאורטית.

מכלוף מיקי זוהר: אנחנו רוצים לאשר וגם לבוא לציבור ולהגיד, הנה.

אחמד טיבי: מה לגבי העשרים אחוזים מבחינתך כיושב ראש?

משה גפני: אני אפעל על פי הנוהל.

משה גפני: אני רק רוצה לחלוק, לצערי הרב, על מה שנאמר כאן כל הזמן.

משה גפני: יש תהליך כדי לאשר את הכסף הזה והתהליך הוא כמה דברים.

משה גפני: ראשית, צריך לבצע את זה, אגף התקציבים צריך להכין את זה, צריך לבצע את זה וועדת הכספים צריכה לאשר את זה.

משה גפני: ברגע שוועדת הכספים מאשרת, עברנו תהליך.

משה גפני: עכשיו יתחיל ויכוח האם אפשר לבצע או אי אפשר לבצע, ויכוח עם אגף התקציבים.

מכלוף מיקי זוהר: הם יגידו שלא.

משה גפני: בוויכוח הזה אני מעריך שאנחנו נוכל להגיע אתם להסכמות.

משה גפני: בינתיים אנחנו גם נדבר אתם על העודפים, שיגישו דברי הסבר, אבל קודם שנאשר את זה.

משה גפני: הם מחזיקים עכשיו את האישור כדי להכריח אותנו.

באסל גטאס: למה כרכת את העשרים אחוזים?

משה גפני: הם הרי עושים את זה כל הזמן.

משה גפני: הם אומרים לדרוזים שאני מעכב את הכסף של הדרוזים כי אני נגד הדרוזים.

משה גפני: בכתב אמרו לי את זה.

משה גפני: הם אומרים לסמוטריץ שאני מעכב את זה של חברון.

משה גפני: לכל אחד הם אומרים שאני המעכב.

משה גפני: יש מישהו שמעכב כל הזמן העברות וזה אני.

משה גפני: הם פשוט לא רוצים את הנוהל.

משה גפני: הם לא רוצים שאתה כחבר ועדה מה ההעברות האלה.

משה גפני: זה מה שהם רוצים.

משה גפני: זה מה שיש בסוף התהליך.

משה גפני: הם לוקחים אותי כבן ערובה.

משה גפני: הם רואים שאני מתעקש על הנוהל, אז הם אומרים, בסדר, עכשיו תסתכסך עם טיבי ועם מיקי זוהר ועם כולם.

אחמד טיבי: חבר הכנסת גפני, אין סיבה להסתכסך.

אחמד טיבי: הסתכסכנו מספיק והגענו לנקודה הזאת.

אחמד טיבי: אנחנו לא רוצים לחזור אחורה.

אחמד טיבי: הגענו לנקודת זמן בה יש בקשה להעברה.

אחמד טיבי: היה ניסיון לעשות חבילה שלא הסכמנו – דיברת על חברון למשל – ופתאום עכשיו זה לא כאן וטוב שזה לא כך.

אחמד טיבי: ביקשתם דברי הסבר והם נתנו דברי הסבר לסעיפים האלה, ההעברות לישובים הערביים.

משה גפני: לכן הם על סדר היום.

אחמד טיבי: לכן אני רוצים להצביע.

משה גפני: מצוין.

משה גפני: זה מה שאני מבקש.

אחמד טיבי: גם אם אתה חושב שתהיה השהייה אחרי ההצבעה.

אחמד טיבי: הדבר הזה ייפתר אבל בינתיים אנחנו רוצים להצביע.

מכלוף מיקי זוהר: נצביע וזה מה שיקרה.

מיקי לוי: אני מקדים ואומר שהמטרות לשמן הכסף הולך הן ראויות.

מיקי לוי: אני לא מלין על העניין הזה אבל אני מבקש, איתי, לשאול כמה דברים.

מיקי לוי: האם הקיצוץ הוא בבסיס התקציב?

<איתי טמקין: לא.

מיקי לוי: חד משמעית.

<איתי טמקין: הקיצוץ בעודפים הוא קיצוץ חד פעמי.

מיקי לוי: אני שואל האם יש לזה תקדים - אתה יכול לעזור לי כי אתה הכי ותיק כאן – שמקצצים מהעודפים.

<איתי טמקין: כן.

<איתי טמקין: התשובה היא כן.

אחמד טיבי: כל שנה אנחנו מקבלים בקשות כאלה.

משה גפני: איתי צודק.

<איתי טמקין: גם בממשלה הקודמת, תוך כדי השנה הוחלט על גידול בקצבה לניצולי שואה, גם אז זה בוצע מרזרבות.

מיקי לוי: יש כאן מישהו מהמשרד לביטחון פנים?

מיקי לוי: לא.

מיקי לוי: אני אומר לך שאני מתנגד לקיצוץ של 92 מיליון שקלים מהמשרד לביטחון פנים.

מיקי לוי: זה פוגע אנושות גם לאור מה שקורה ברחובות.

מיקי לוי: אני לא מוכן לעניין הזה.

מיקי לוי: לא מוכן.

מיקי לוי: אני אתנגד לכל ההעברות אם הסעיף הזה לא ירד.

מיקי לוי: הם רוצים תחנות משטרה במגזר הערבי ובצדק, יש פשיעה, ומה שמשתולל ברחובות כרגע, צריך משאבים.

מיקי לוי: מחרתיים הם ימשיכו לבכות.

מיקי לוי: אני הייתי שם הרבה שנים.

מיקי לוי: הרזרבה מיועדת גם למשרד לביטחון פנים.

מיקי לוי: אם אני לא שומע מהמשרד לביטחון פנים, אני מתנגד.

אחמד טיבי: גם בדרך הצגת הדברים של איתי, הרי הוא לא אמר דבר שהוא לא נכון, דבר שלא סיכמנו עליו.

אחמד טיבי: הוא הציג את הדברים.

משה גפני: אני חושב שאיתי הוא בחור מצוין והוא יודע להסביר את עצמו יוצא מן הכלל, גם אם הוא לא בטוח בעצמו אבל יש לו ביטחון עצמי טוב ובסדר.

מיקי לוי: מקצוען.

משה גפני: מה שהוא אמר, הוא אמר – אני לא יודע אם אתם מודעים לזה, אני עובר את זה כל הזמן – מאוד פשוט.

משה גפני: הוא אמר, תשמע אתה גפני, אתה הרי רוצה שההעברות יעברו ולכן יש דברי הסבר והכול מסודר.

משה גפני: אלה דברים חיוביים, גם אחרים ביקשו ממני ולא רק אתה.

אחמד טיבי: אני יודע.

משה גפני: אפילו מיקי זוהר ביקש.

באסל גטאס: אנחנו העניים ביותר, אדוני.

משה גפני: הם יודעים שאני רוצה להעביר את זה.

משה גפני: הם יודעים.

משה גפני: לכן הם אומרים, תשמע גפני, אם אתה לא תעביר את העודפים שהעברנו אליך לא על פי הנוהל, אנחנו לא הבאנו דברי הסבר – הרי כל הזמן אנחנו מדברים אתם – אנחנו לא נבצע את ההעברות האלה.

מיקי לוי: נכון, ואז יבואו אליך.

משה גפני: ואז יבואו אלי ויגידו לי שבגללי אין כסף לערבים.

משה גפני: מי אשם בזה?

משה גפני: אני.

משה גפני: זה מה שהם עושים.

משה גפני: האמת היא שאני החלטתי לעצמי שהם גאונים.

משה גפני: זה נכון.

מכלוף מיקי זוהר: הם יודעים את העבודה.

משה גפני: הם יודעים את העבודה.

משה גפני: בסוף אני על המוקד.

סתיו שפיר: קורה כאן שוב הדבר הרגיל שמשרד האוצר מגיע ומכניס העברות תקציביות חשובות וראויות וכספים שהובטחו מזמן, וגם חלקם גובו בהחלטות ממשלה.

סתיו שפיר: אגב, חלק מהחלטות הממשלה כבר משנת 2011 ואני מדברת על התכנית לקידום צמיחה ופיתוח כלכלי של האוכלוסייה הבדואית ולא ברור איך מ-2011 לא הצלחתם להכניס את ההחלטה הזאת לתקציב.

סתיו שפיר: מאוד מאוד לא ברור.

סתיו שפיר: האמירות של איתי על הכנסה לרזרבות בהעברה תקציבית אחת מתוך מטרה אחר כך להעביר את זה למקום אחר, זה פשוט חוסר יכולת לנהל תקציב, לא שלך כמובן אלא של האנשים מעליך.

<איתי טמקין: אבל זה החוק.

סתיו שפיר: אני לא מדברת כאן על החוק.

סתיו שפיר: אני מדברת על הסיטואציה שנוצרת בוועדה.

סתיו שפיר: גפני אמר שקיפות.

סתיו שפיר: הנושא כאן הוא לא שקיפות סתם כי בא לנו לדעת.

סתיו שפיר: חברי כנסת שמצביעים על התקציב ומפקחים עליו, העבודה שלנו והשליחות שלנו היא להבין מה קורה בכספי ציבור.

סתיו שפיר: כאשר אתם מונעים במכוון מחברי הכנסת לקבל מידע על העברות תקציביות, אתם מונעים מאתנו את היכולת לפקח על כספי ציבור ולוודא שאין שחיתות, לוודא שכספים מועברים לאוכלוסיות הנדרשות במדינת ישראל.

סתיו שפיר: זה התפקיד שלנו.

סתיו שפיר: אין דבר כזה שאתם מונעים מאתנו מידע.

סתיו שפיר: זאת לא שקיפות, זאת המחויבות שלנו כאן.

סתיו שפיר: ההתנהלות הזאת, ואני מגבה בכל מילה שאפשר את יושב ראש הוועדה שעומד על כך שהנוהל יתקיים ודורש שנקבל הסברים.

סתיו שפיר: זה פשוט לא יתכן שלא נקבל הסברים.

מכלוף מיקי זוהר: עכשיו אתה מסודר.

סתיו שפיר: אני באמצע דבריי.

סתיו שפיר: אני רוצה להעלות כאן כמה שאלות.

מכלוף מיקי זוהר: אני הולך לדווח למועצת גדולי התורה.

סתיו שפיר: אני מבקשת שאדם שתומך בסרסורים ומנהלי קזינו, לא ייכנס לדברי בוועדה, עם כל הכבוד.

מכלוף מיקי זוהר: מה זה?

מכלוף מיקי זוהר: מה אמרת?

משה גפני: סתיו, יש מתח גם בלי תוספות.

מכלוף מיקי זוהר: אני גם לא תומך באנשים שמקדימים את הוועדה שלהם כדי לנסות לגנוב כמה כותרות.

מכלוף מיקי זוהר: אני מקיים ועדה ביום שני, ועדה לערי הצפון, ומה עושה סתיו שפיר?

מכלוף מיקי זוהר: מקדימה את הוועדה שלה בשלוש שעות כדי שהיא תזכה להד תקשורתי יותר מההד שאני הייתי צפוי לעשות בוועדה בראשותי.

מכלוף מיקי זוהר: זה מראה על התנהלות חברי כנסת פופוליסטיים שאין לה טיפה אחת של איזושהי הגינות פוליטית.

מכלוף מיקי זוהר: היא פופוליסטית, בלתי ראויה, מספרת כאן סיפורים בוועדה כבר שנים ארוכות שאף אחד לא ממש רוצה להקשיב.

משה גפני: די, די, די.

סתיו שפיר: - - -

מכלוף מיקי זוהר: אני לא מגן על אף אחד.

מכלוף מיקי זוהר: אני אומר דבר פשוט ואני עומד על דעתי.

מכלוף מיקי זוהר: היחידי שיק

מכלוף מיקי זוהר: בע אם חבר הכנסת חזן ראוי או לא ראוי, זה הציבור ולא סתיו שפיר ולא אף אחד אחר.

מכלוף מיקי זוהר: רק הציבור במדינת ישראל ומתפקדי הליכוד.

מכלוף מיקי זוהר: את עם כל הכבוד, הפופוליזם הריק מתוכן שלך, הזול הזה, הפופוליזם העלוב הזה כבר מזמן לא מעניין גם את מתפקדי מפלגת העבודה ולא רק את מתפקדי הליכוד.

משה גפני: די.

אחמד טיבי: אני מבקש לפתח את הנקודה הזאת.

משה גפני: לא.

משה גפני: די.

משה גפני: סתיו תמשיכי לגופו של עניין.

סתיו שפיר: לגופו של עניין.

סתיו שפיר: איתי ונציגים אחרים של האוצר שנמצאים כאן, אתם מבקשים במסגרת הדבר הזה – ואנחנו מכירים את ההתנהלות – אתם לוקחים כמה העברות טובות וחשובות, שמים אותן ביחד בהעברה אחת, בהצבעה אחת עם כמה העברות שיש בהן חשד כבד לשחיתות ולשימוש לא ראוי בכספי ציבור.

סתיו שפיר: אני אתן כדוגמה נושא אחד שהוא מאוד מאוד חשוב ואני מטפלת בו כבר הרבה מאוד זמן, המצב של מפוני גוש קטיף שגם היום, אחרי עשור, קרוב ל-400 משפחות עדיין ללא בית וזה אחרי ש-13 מיליארד שקלים הועברו למינהלת סלע ותנופה שהיו אמורות לטפל בהם, ואז מה קורה?

סתיו שפיר: מבקשים להעביר שישים מיליון שקלים למינהלת תנופה שכבר לא קיימת, אין כזאת מינהלת כבר מעל לשנה, אחרי שהיא לא טיפלה במפונים כפי שהייתה אמורה לעשות למרות שקיבלה הון תועפות כדי לעשות את זה.

סתיו שפיר: כל משפחה הייתה יכולה לקבל מיליונים ולכל משפחה היה יכול להיות בית קבע, עבודה וחיים נורמליים כפי שהיה צריך להיעשות כבר מזמן אבל זה לא קרה ומינהלת תנופה שלא קיימת מקבלת כאן תקציבים?

סתיו שפיר: מי מקבל את התקציבים?

סתיו שפיר: אין מינהלת תנופה.

סתיו שפיר: למי אתם מעבירים את הכסף הזה?

סתיו שפיר: על מה אתם מצביעים כאן?

סתיו שפיר: יש כאן חשד שמישהו עושה שימוש לא תקין בכספים שהיו אמורים להגיע למפונים.

משה גפני: אני רוצה שמישהו ישיב על מינהלת תנופה.

<איתי טמקין: על מינהלת תנופה ישיב מתן יגל.

<מתן יגל: אכן מינהלת תנופה נסגרה אבל הטיפול במפונים עדיין ממשיך דרך אגף ההתיישבות ברשות התכנון במשרד החקלאות.

<מתן יגל: כל הכסף שעובר לשם הולך לתכניות ותקנות שהולכות אך ורק למפוני גוש קטיף וכל כסף שעובר לשם, זה בהתאם להחלטות ממשלה.

<מתן יגל: הכסף עובר למפונים.

סתיו שפיר: למה בדברי ההסבר כתבתם תנופה?

משה גפני: סתיו, תני לו להשלים.

<מתן יגל: למה כתבנו תנופה?

<מתן יגל: אין מינהלת, נסגרה המינהלת אבל כך אנחנו קוראים לזה בעגה המקצועית שלנו.

מכלוף מיקי זוהר: שאלה פתטית.

סתיו שפיר: זאת לא עגה מקצועית.

סתיו שפיר: אין מינהלת.

מכלוף מיקי זוהר: שאלה פתטית.

מכלוף מיקי זוהר: את עושה מעצמך צחוק.

מכלוף מיקי זוהר: אולי תתחילי לשאול שאלות ענייניות?

מכלוף מיקי זוהר: מה זה השאלות הפתטיות האלה?

מכלוף מיקי זוהר: אלה שאלות פתטיות שאין להן שום קשר למציאות.

מכלוף מיקי זוהר: את מדברת שטויות בוועדת כספים של כנסת ישראל.

סתיו שפיר: למה אתם מוסרים לחברי הכנסת מידע לא נכון?

מכלוף מיקי זוהר: מה זה למה?

מכלוף מיקי זוהר: קראו לזה מינהלת תנופה כי זה השם שידוע.

מכלוף מיקי זוהר: ברור שזה עובר למשרד אחר.

מכלוף מיקי זוהר: ברור שמינהלת תנופה נסגרה.

מכלוף מיקי זוהר: את מדברת שטויות.

מכלוף מיקי זוהר: זה לא יאומן, חברת כנסת במדינת ישראל לא יודעת על מה היא מדברת.

מכלוף מיקי זוהר: זה כבר חוצה את כל הגבולות.

מכלוף מיקי זוהר: את מבזבזת את הזמן של כולנו על שטויות.

סתיו שפיר: למה כתבתם בדברי ההסבר - - -

<מתן יגל: אף אחד לא משקר לחברי הכנסת.

<מתן יגל: כל הסכומים האלה עוברים למפוני גוש קטיף.

סתיו שפיר: לאיפה?

סתיו שפיר: למי?

סתיו שפיר: מפוני גוש קטיף אומרים שלא קיבלו.

משה גפני: סתיו, אני לא יכול לנהל כך את הישיבה.

מכלוף מיקי זוהר: אדוני, היא מבזבזת את הזמן היקר שלנו.

מכלוף מיקי זוהר: היא מדברת שטויות ואין לי זמן לשטויות שלה.

משה גפני: די כבר.

משה גפני: סתיו, אני מבקש להגיד לך.

משה גפני: אני מסתכל על העניין הזה באופן הכי אובייקטיבי האפשרי.

משה גפני: זה שהם כתבו תנופה - - -

מכלוף מיקי זוהר: אז מה?

משה גפני: זה שהם כתבו תנופה, זאת מעלה מכיוון שאם לא היו כותבים תנופה, לא היינו יודעים על מה מדובר באופן עקרוני.

משה גפני: באופן עקרוני אומר הרפרנט שאין מינהלת תנופה ואנחנו נותנים את זה למתיישבים או אנחנו נותנים את זה למפונים.

מכלוף מיקי זוהר: תעבירו לה שמות עם מספרי תעודות זהות של כל המפונים כולל כתובת וגם אי-מייל כי היא רוצה להתכתב אתם ואפילו את מספר הטלפון האישי כדי שהיא תשלח להם SMS ו-ווטסאפ.

מכלוף מיקי זוהר: תנו לה גם את כתובת הפייסבוק כדי שתוכל לשתף אותם בווידאו, בלייק שהיא תעשה אחר כך על הדיון בוועדה.

משה גפני: די.

משה גפני: מיקי, די.

סתיו שפיר: חשבתי שחבר הכנסת זוהר, בעיקר כאיש ליכוד, ירצה גם הוא לדאוג למפוני גוש קטיף.

מכלוף מיקי זוהר: אל תדאגי, מה שאני עושה למען המפונים, לא תעשי עוד מאה שנים.

מכלוף מיקי זוהר: עוד מאה שנים לא תעשי מה שאני עושה למען המפונים.

סתיו שפיר: זה פשוט מביך.

מכלוף מיקי זוהר: את מביכה את עצמך כל הזמן.

מכלוף מיקי זוהר: את פשוט מביכה את עצמך.

סתיו שפיר: הכספים עוברים כהעברה לחשבון הבנק של המפונים או שהם עוברים דרך גופים אחרים?

משה גפני: לא להשיב.

משה גפני: רק מה שאני אומר.

משה גפני: אתה רפרנט של איזה משרד?

<מתן יגל: ביטחון.

משה גפני: של משרד הביטחון.

<מתן יגל: בין היתר אני מתעסק בתנופה כי זה נושא שהיסטורית היה במשרד הביטחון.

משה גפני: מי הרפרנט של משרד ראש הממשלה?

סתיו שפיר: רגע, למה זה עבר לחקלאות?

<מתן יגל: כאשר סגרו את מינהלת תנופה - - -

משה גפני: עם כל הכבוד, אני לא אשמע אותך יותר.

משה גפני: אתה לא יכול לענות אם אני לא מאשר.

סתיו שפיר: הייתי באמצע השאלה.

משה גפני: אני באמצע הדיבור.

משה גפני: מי הרפרנט של משרד ראש הממשלה ומשרד ירושלים ומורשת?

<מתן יגל: ניר אמסל, אבל הוא לא נמצא כאן.

<עידו הרשוביץ: אני מטעם משרד ירושלים ומורשת.

משה גפני: בסדר.

משה גפני: תשלים את התשובה.

<מתן יגל: הכספים כאן מועברים בין היתר למפוני גוש קטיף.

<מתן יגל: למשל פיצויים בגין אנשים שבונים בתים.

<מתן יגל: יש למשל פיצויים לעסקים או הסכמי העתקה של מוסדות ציבור, שזה כמובן לא הולך לאיש פרטי אלא לטובת בנייה של מוסד ציבור אבל בוודאי כל הפיצויים של בתי מגורים למשל או עסקים, הולכים לחשבונות הבנק של אנשים פרטיים.

סתיו שפיר: כל השישים מיליון שקלים עוברים ישירות מכם לחשבונות הבנק של אנשים פרטיים?

<מתן יגל: מה זה מאתנו?

<מתן יגל: זה עובר מאתנו, ממשרד האוצר, למשרד החקלאות וממשרד החקלאות שמטפל היום במפונים, זה עובר אליהם.

<מתן יגל: כן.

סתיו שפיר: ישירות.

סתיו שפיר: כל השישים מיליון.

<מתן יגל: לא כל השישים מיליון כי יש כספים שהולכים למשל למבני ציבור.

<מתן יגל: מבני ציבור זה לא בן אדם פרטי.

<מתן יגל: אם למשל נסגרה ספרייה בגוש קטיף והיום בונים אותה בישוב אחר, ברור שהכסף לא הולך לבן אדם פרטי.

סתיו שפיר: יש לך טבלה מסודרת להראות לנו שהכסף עובר למפונים, עם שמות?

מכלוף מיקי זוהר: אדוני, מה זה השטויות האלה?

מכלוף מיקי זוהר: מה זה הקשקוש הזה?

מכלוף מיקי זוהר: תעביר לה גם הפייסבוק.

מכלוף מיקי זוהר: הכי חשוב הכתובת של הפייסבוק כדי שהם יוכלו להשתתף בווידאו לייף.

סתיו שפיר: בבקשה תפסיק להפריע.

סתיו שפיר: אני אגיד לך למה אני שואלת את זה.

מכלוף מיקי זוהר: היא רוצה לעשות וידאו לייף, היא רוצה שהמפונים יראו את זה בפייסבוק.

מכלוף מיקי זוהר: תן לה את כתובת הפייסבוק.

מכלוף מיקי זוהר: לפרוטוקול, קובץ פייסבוק של כל המפונים לסתיו שפיר כי אחרת אנחנו לא מאשרים.

<מתן יגל: כל הסכומים שעוברים לאנשים פרטיים, אלה סכומים שאושרו בוועדת הזכאות.

<מתן יגל: כמובן שאפשר להעביר אליך אם תרצי רשימה של כל האנשים.

מכלוף מיקי זוהר: לא.

מכלוף מיקי זוהר: כתובת פייסבוק.

מכלוף מיקי זוהר: אני מתעקש על זה .

סתיו שפיר: אני מבקשת לקבל.

סתיו שפיר: בפעם הקודמת לקח לכם חצי שנה.

סתיו שפיר: רגע, לא סיימתי.

משה גפני: אז לא סיימת, מה לעשות?

משה גפני: נצביע בלי שסיימת.

סתיו שפיר: יש לי שאלות.

סתיו שפיר: יש לי עוד כמה שאלות על הנושא הזה.

סתיו שפיר: מינהלת תנופה ישבה אצלי בוועדה, לקח לה חצי שנה להעביר נתונים לגבי התקציב והם לא הצליחו להעביר נתונים לגבי כל התקציב.

משה גפני: הוא אומר לך שהוא יעביר.

משה גפני: תודה.

משה גפני: סתיו, אני לא יכול יותר.

משה גפני: תעביר את הרשימה.

סתיו שפיר: הם לא יודעים מה קורה בכסף של מינהלת.

סתיו שפיר: אורי אריאל, שגם כך יש חשדות נגדו שהוא לקח כספי ציבור והעביר לחברים שלו, עכשיו עוד פעם גונב כספים.

סתיו שפיר: אני רוצה להבין לאיפה כל שקל הולך.

משה גפני: תעביר אלי את הטבלה.

מכלוף מיקי זוהר: עם כתובת פייסבוק.

משה גפני: אתה אל תגיד לי מה לבקש.

מכלוף מיקי זוהר: אני רוצה כתובת פייסבוק.

מכלוף מיקי זוהר: אני מתעקש על זה.

מכלוף מיקי זוהר: כל כתובות הפייסבוק של המפונים.

מכלוף מיקי זוהר: אני רוצה אותם בווידאו לייף.

משה גפני: תעביר לי את הטבלה ואנחנו נעביר אותה לחברי הוועדה כולל לסתיו שפיר.

משה גפני: משרד למורשת, על מה הכסף?

מיקי לוי: זאת לא רזרבה.

מיקי לוי: כאן לא כתוב רזרבה.

<עידו הרשוביץ: יש לנו שני סעיפים, אחד הוא סעיף 2, שלושים מיליון שקלים עבור המשרד.

<עידו הרשוביץ: זה בהתאם לסיכום תקציבי לשנת 2015 שעשינו עם האוצר.

<עידו הרשוביץ: יש לנו כמה תכניות שהמשרד עושה בפן של ניקיון העיר העתיקה, להעלות אותו לרמה כאשר כאבן שואבת לתיירות אנחנו עושים שם שיפור ניקיון, עושים תכניות יחד עם משרד הקליטה לעידוד עלייה של עסקים לירושלים, עידוד ביקורים ולינות בירושלים ועוד.

<עידו הרשוביץ: החלטות ממשלה שונות.

משה גפני: תודה.

משה גפני: משרד החינוך.

<דניאל לורברבוים: רפרנט חינוך, אגף התקציבים.

<דניאל לורברבוים: כמו שמופיע בדברי ההסבר, הכספים הולכים לפי החלטת ממשלה 959 שעניינה תכנית הפיתוח להעצמת הישובים הדרוזים והצ'רקסים, תכנית לקידום הצמיחה והפיתוח הכלכליים של האוכלוסייה הבדואית, תכנית שנתית לפיתוח הדרום, הארכת הטיפול הנקודתי בתחום החינוך בעיר לוד, פעילות הממשלה לפיתוח כלכלי באוכלוסיות המיעוטים כחלק מיישום החלטת ממשלה 922, יש לנו את הספרייה הלאומית, הגדלת שיעור ההשתתפות בכוח העבודה ולבסוף החלטת ממשלה 641 שאלה תכניות לימודיות בשעות אחר הצהרים לכיתות א'-ב' בעיריית ירושלים.

סתיו שפיר: יש איזה שהם סכומים מהכסף של תנופה שעובר דרך החטיבה להתיישבות?

<מתן יגל: לא.

סתיו שפיר: שום דבר?

סתיו שפיר: כי יש את זה בהחלטת ממשלה.

<מתן יגל: לא יודע.

<מתן יגל: לא בסכום הזה.

<מתן יגל: לא מהשישים מיליון האלה בוודאות.

משה גפני: משרד הפנים.

מכלוף מיקי זוהר: בוא נסיים דבר-דבר.

מכלוף מיקי זוהר: בוא נסיים את משרד ראש הממשלה ונצביע עליו ואז נעבור הלאה.

סתיו שפיר: הכול באותה העברה.

מכלוף מיקי זוהר: בוא נסביר אחד-אחד ולא הכול ביחד.

באסל גטאס: מיקי, אל תנהל הוועדה.

מכלוף מיקי זוהר: אני לא מנהל כלום.

משה גפני: משרד הפנים, בבקשה.

<יוסי עדס: רפרנט פנים, אגף התקציבים.

<יוסי עדס: בפנייה מועברים 530 מיליון שקלים במזומן ובהרשאה להתחייב עוד סכום.

<יוסי עדס: כ-207 מיליון יהווה מענק איזון.

<יוסי עדס: 650 מיליון שקלים בהרשאה להתחייב ושלושים מיליון שקלים במזומן עבור מענקי פיתוח לרשויות המיעוטים בהתאם להחלטת הממשלה 922.

<יוסי עדס: 92 מיליון ו-300 אלף שקלים עבור מענקים שוטפים לרשויות הערביות בהתאם להחלטת ממשלה 922.

<יוסי עדס: זה משלים למאתיים מיליון שקלים שנקבעו בהחלטת הממשלה.

<יוסי עדס: חמישים מיליון שקלים עבור הרשויות המקומיות – זה ניתן בהמשך להסכם השכר הכולל שכלל גם את עובדי השלטון המקומי.

<יוסי עדס: עוד סכום של כ-18 מיליון שקלים במזומן ו-23 מיליון שקלים בהרשאה להתחייב עבור חריש בהתאם להחלטת ממשלה 870.

<יוסי עדס: סיוע לחריש כחלק מהקמת העיר חריש.

<יוסי עדס: עשרים מיליון שקלים בהרשאה להתחייב וחמישה מיליון שקלים במזומן עבור תכניות להיערכות לחירום ברשויות המיעוטים בהתאם להחלטת ממשלה 922.

משה גפני: מה זה רשויות המיעוטים?

<יוסי עדס: כל הרשויות שנקבעו בהחלטת הממשלה 922 שמופיעים.

משה גפני: מה זה רשויות המיעוטים?

משה גפני: כל פעם שיש משהו ויש לי שאלה, אתה מזכיר לי את הממשלה כדי להוריד לי את מצב הרוח.

אחמד טיבי: אני ארצה להתייחס לנקודה הזאת.

משה גפני: אני אתן לך.

<יוסי עדס: בסוף כל הפניות האלה באות ליישם את החלטות הממשלה.

משה גפני: מה זה רשויות המיעוטים?

משה גפני: מה ההגדרה?

<יוסי עדס: הרשויות הערביות והבדואיות.

אחמד טיבי: יש שני סעיפים, שתי העברות לערבים.

אחמד טיבי: יש 922, שזה לרשויות הערביות, ויש מה שאתם קוראים דרוזים וצ'רקסים שזאת העברה אחרת אבל שתיהן באותו מקום.

<יוסי עדס: לא.

<יוסי עדס: ב-922 יש גם רשויות בדואיות, במענקי הפיתוח.

אחמד טיבי: רשויות ערביות.

אחמד טיבי: הבדואים הם ערבים.

אחמד טיבי: אפילו טלב אבו עראר שהיה כאן, תשאל אותו והוא יגיד לך שהוא ערבי.

<יוסי עדס: אלה רשויות המיעוטים.

<יוסי עדס: כשישים רשויות.

משה גפני: זה בהתאם לתכנית החומש.

משה גפני: הדרוזים.

<יוסי עדס: הדרוזים, זאת תכנית נפרדת.

<יוסי עדס: הדרוזים והצ'רקסים, זאת החלטת ממשלה נוספת.

<יוסי עדס: שם מועברים 16 מיליון שקלים במזומן ו-16 מיליון שקלים בהרשאה עבור מענקי פיתוח לישובים הדרוזים והצ'רקסים.

<יוסי עדס: יש עוד תקציב של 12 מיליון שקלים - - -

משה גפני: שאלתי אם זה בהתאם לתכנית החומש.

<יוסי עדס: תכנית החומש של הדרוזים, כן.

אחמד טיבי: קוראים לה 959.

<יוסי עדס: תכנית חומש לדרוזים.

משה גפני: כבר עושים דברים טובים, אז צריך להגיד.

<יוסי עדס: כחלק מהחלטה 922 יש גם תקציב לקידום רשויות.

<יוסי עדס: יש כאן 12.8 מיליון שקלים בהרשאה להתחייב וכשמונה מיליון שקלים במזומן ועוד עשרה מיליון שקלים בהתאם לסיכום התקציבי עם משרד הפנים – שבעה מיליון עבור הדרכה ברשויות ושלושה מיליון עבור אבטחת ראשי רשויות, ועוד שישה מיליון שקלים עבור טיפול בחופי הכינרת בהתאם לסיכום פוליטי שהוצג ואושר.

אחמד טיבי: עם מי הסיכום?

<יוסי עדס: סיכום פוליטי שהיה בוועדת הכספים בעת אישור התקציב.

מכלוף מיקי זוהר: זה לא אני.

מכלוף מיקי זוהר: תכף תשמע עם מי.

אחמד טיבי: אמרו שהכינרת, זה אתה.

משה גפני: לגבי מה אמרת שהיה סיכום אתנו?

<יוסי עדס: סיכום בעת אישור התקציב, שישה מיליון עבור חופי הכינרת.

משה גפני: אתה יכול להתייחס לעניין?

מכלוף מיקי זוהר: הסיכום הפוליטי היה אתך, דרך אגב.

משה גפני: בסדר.

סתיו שפיר: למה חלק מההחלטות מ-2011 לא נכנסו לתקציב עד עכשיו?

<יוסי עדס: אין כאן החלטה מ-2011.

משה גפני: איך יחזיקו אותנו קצר, אם זה היה נכנס לתקציב?

סתיו שפיר: אנשים מזדקנים כאן בינתיים עד שהדברים מסתדרים.

סתיו שפיר: לא אתה אבל אני.

משה גפני: הצחקת אותם.

משה גפני: למה זה לא נכנס לתקציב.

סתיו שפיר: מה הסיבה להתנהלות הזאת?

משה גפני: אל תשאלי אותו אלא אותי ואני אגיד לך.

משה גפני: אני עשיתי דוקטורט על זה.

משה גפני: הם לא רוצים להכניס את זה לתקציב.

משה גפני: למה לא?

משה גפני: כי אם הם צריכים למשל דבר שנוגע אלי או דבר שנוגע לאחמד טיבי או דבר שנוגע לכל אחד מאתנו, הם משאירים את זה.

משה גפני: לך אין שום עסקים עם אגף התקציבים?

סתיו שפיר: הם רוצים לקבל החלטות?

משה גפני: הם רוצים לקבל החלטות.

סתיו שפיר: לגבי משהו?

סתיו שפיר: לגבי מה?

משה גפני: בזמן שהם רוצים ועכשיו הם רוצים וצריך לשבח אותם על כך שהם רוצים.

משה גפני: מה עוד?

סתיו שפיר: אפשר לקבל הסבר מהייעוץ המשפטי על העניין הזה?

<איתי טמקין: מדובר על החלטה לקידום הצמיחה והפיתוח של האוכלוסייה הבדואית שעובדת לפי אבני דרך ותכניות שאנחנו מקבלים מהמשרדים.

<איתי טמקין: אנחנו כמובן לא רוצים להעביר אותם לפני שאנחנו מקבלים תכניות מפורטות על מה הכסף יוצא.

<איתי טמקין: כשאנחנו מקבלים את התכניות מהמשרדים ואת אבני הדרך מהמשרדים, אנחנו מעבירים.

סתיו שפיר: שש שנים?

<איתי טמקין: כל פעם אנחנו מעבירים תוספת.

<איתי טמקין: זאת לא פעם ראשונה שמקבלים כסף על התכנית הזאת.

סתיו שפיר: כאילו קובעים איזשהו משהו עמום, מתי שהוא בהחלטת ממשלה, ואז, כשרוצים, זורקים פנימה כסף, וכשלא רוצים, לא מכניסים.

סתיו שפיר: אין תכנון.

סתיו שפיר: אם כן, לשם מה התקציב?

סתיו שפיר: אולי נבטל את תקציב המדינה?

<קריאה: אי אפשר להעביר את כל הכסף כבר בשנה הראשונה עם תכנית לכמה מאות מיליונים.

סתיו שפיר: תעשו תכנית מסודרת שבכל תקציב מכניסים לתכנית הזאת את הכסף שצריך להכניס.

סתיו שפיר: זה הרעיון בתכנון תקציב.

<איתי טמקין: זה מתפרס על פני כמה שנים.

<איתי טמקין: זאת לא החלטת ממשלה לשנת 2011 אלא זאת החלטת ממשלה לתכנית חומש או משהו כזה.

סתיו שפיר: כשקובעים את תכניות העבודה שלה ככה על הדרך משנה לשנה חושבים על תכנית עבודה חדשה, אין תכנית עבודה סדורה שמקבלים החלטה שאחר כך מעבירים לה כספים במסגרת כל תקציב שנתי?

<משה שגיא: במגזר הבדואי יש בעיה של בנייה של קרקע.

מכלוף מיקי זוהר: היא לא רוצה לעזור למגזר הבדואי.

<משה שגיא: כל מיני חסמים.

<משה שגיא: ככל שיש התאפשרות, יש תקצוב בהתאם של הקביעה שמאפשרת באותה שנה.

סתיו שפיר: לא הבנתי את התשובה הזו.

<משה שגיא: אנחנו מוציאים הרשאה לבנייה עבור בינוי כיתות לימוד.

<משה שגיא: ההרשאה היא לפי הביצוע בפועל שיכול להתבצע באותה שנה.

סתיו שפיר: כן, אבל גם הביצוע תלוי בזה שתאשרו תקציב.

סתיו שפיר: כשרוצים לבצע משהו, משרד האוצר לא מעביר את הכסף, אי אפשר להזיז את זה.

<משה שגיא: יש בעיות של קרקע, יש כל מיני חסמים במגזר הבדואי של בנייה.

<משה שגיא: עוברים את כל התהליכים הבירוקרטיים ומתאפשרת בנייה, נותנים את ההרשאה בהתאם.

סתיו שפיר: אתה אומר שלחסמים אין שום קשר לעובדה שלא תקצבו בזמן.

<משה שגיא: לא קשור.

סתיו שפיר: לעובדה שמחכים שש שנים כדי להעביר תקציב.

<משה שגיא: זאת לא בעיה של תקציב.

משה גפני: סעיף 25, הרשות לניצולי השואה.

<רותם פאר: רפרנט רווחה והרשות לניצולי שואה.

<רותם פאר: בפנייה מועברים סך של 393 מיליון שקלים עבור הנושאים הבאים: יישום החלטה מינהלית של שר האוצר מיום ה-3 בדצמבר 2015 על מתן סיוע לקבוצות שחוו התנכלויות אנטישמיות וגזעניות בתקופת מלחמת העולם השנייה.

<רותם פאר: יוצאי מרוקו ואלג'יר שסבלו הגבלות בתחומי חיים שונים במסגרת שלטון וישי וכן יוצאי עירק שחוו את אירועי הפרהוד.

<רותם פאר: הוחלט שקבוצות אלה יקבלו מענק שנתי בסך 3,600 שקלים וכן יהיו זכאים לפטור מלא מתשלום התרופות.

<רותם פאר: בנוסף, החלטה מינהלית מיום 3 בדצמבר 2015 על תשלום תגמולים חודשיים לניצולי שואה שעלו לאחר ה-1 באוקטובר 1953 ואשר ביצעו עבודות כפייה בתקופת המלחמה.

<רותם פאר: מדובר בעבודה שבוצעה בכפייה כצו שלטוני למשך תקופה רצופה ומשמעותית ואשר לולא בוצעה, היה צפוי עונש.

<רותם פאר: בנוסף, בחודש מאי 2016 הוחלט להכיר גם בילדים שהתלוו לאחד מהוריהם לעבודות כפייה אמור.

משה גפני: שאלות לגבי הרשות לניצולי השואה?

משה גפני: אין.

משה גפני: סעיף 83, הוצאות פיתוח – שמונים מיליון שקלים.

<יוסי עדס: מדובר בתקציב שעובר למשרד לירושלים בהתאם להחלטת ממשלה 788.

משה גפני: אלה עסקים קטנים ובינוניים.

<יוסי עדס: סיוע לעסקים קטנים ובינוניים בירושלים.

משה גפני: אני מבקש להצביע קודם על ההפחתה.

משה גפני: יש כאן הפחתה.

משה גפני: אני מבקש להצביע על ההפחתה.

משה גפני: מי בעד ההפחתה?

סתיו שפיר: אפשר להסביר את ההשלכות של ההפחתה?

משה גפני: לא.

משה גפני: אני מצביע.

משה גפני: מי בעד ההפחתה?

משה גפני: מי נגד?

משה גפני: בעד ההפחתה – פה אחד

משה גפני: ההפחתה אושרה.

מכלוף מיקי זוהר: נראה שהיא מתנגדת להפחתה בלי להבין כל כך למה ואיך.

משה גפני: סעיף 04, משרד ראש הממשלה.

משה גפני: מי בעד אישור הסעיף?

משה גפני: מי נגד?

משה גפני: בעד – רוב

משה גפני: סעיף 04 נתקבל.

משה גפני: הסעיף אושר.

סתיו שפיר: איך אפשר לאשר דבר כזה?

משה גפני: אני מבקש לא לדבר באמצע ההצבעה.

משה גפני: אני שוכב על הגדר כדי להיאבק עם אגף התקציבים בשביל השקיפות.

סתיו שפיר: המקום לעשות את זה הוא לאשר להם את ההעברה הזאת.

משה גפני: סעיף 18, הרשויות המקומיות.

משה גפני: מי בעד אישור סעיף 18?

משה גפני: מי נגד?

משה גפני: בעד – רוב

משה גפני: סעיף 18 נתקבל.

משה גפני: הסעיף אושר.

משה גפני: סעיף 20 – משרד החינוך.

משה גפני: מי בעד אישור סעיף 20?

משה גפני: מי נגד?

משה גפני: בעד – רוב

משה גפני: סעיף 20 נתקבל.

משה גפני: הסעיף אושר.

משה גפני: סעיף 25 – הרשות לניצולי שואה.

משה גפני: מי בעד?

משה גפני: מי נגד?

משה גפני: בעד – רוב

משה גפני: סעיף 25 נתקבל.

משה גפני: הסעיף אושר.

משה גפני: סעיף 83 – הוצאות פיתוח אחרות.

משה גפני: מי בעד הסעיף?

משה גפני: מי נגד?

משה גפני: בעד – רוב

משה גפני: סעיף 83 נתקבל.

משה גפני: הסעיף אושר.

משה גפני: אנחנו עוברים לסעיף הבא.

מכלוף מיקי זוהר: גפני, רביזיה על החינוך.

משה גפני: מי בעד הפנייה הכוללת?

מיקי לוי: רגע.

מיקי לוי: אני צריך לקבל תשובה מאיתי לגבי המשרד לביטחון פנים.

<איתי טמקין: אנחנו בודקים את זה.

מיקי לוי: אבל אם אני מצביע, מה זה שווה?

משה גפני: ההצבעה המחייבת היא על כל משרד בנפרד.

משה גפני: יש רביזיה לגבי החינוך.

משה גפני: פנייה מס' 120.

<דניאל לורברבוים: פנייה לתקציב הפיתוח של משרד החינוך.

<דניאל לורברבוים: הפנייה נועדה לצורך יישום החלטת ממשלה 959 שמטרתה פיתוח הישובים הדרוזים והצ'רקסים, 24 מיליון שקלים בהרשאה להתחייב, העברת כספים מהצטיידות לבניית כיתות, לבקשת המשרד, וכן תקצוב לחידוש מבנים במערכת החינוך בעקבות הסכמים פוליטיים בעלי משמעות תקציבית.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: פנייה מס' 120 נתקבלה.

משה גפני: הפנייה אושרה.

סתיו שפיר: למרות שהצבעת, שאלה נוספת.

סתיו שפיר: ה-17 מיליון שקלים של הסכמים קואליציוניים, לא נכתב בפנייה עם מי ההסכמים הקואליציוניים ועל מה ההסכם הקואליציוני.

סתיו שפיר: 17 מיליון שקלים הסכמים קואליציוניים.

מכלוף מיקי זוהר: גם לי יש מה לומר.

מכלוף מיקי זוהר: אני גם אולי אענה לסתיו שפיר.

מכלוף מיקי זוהר: אני רוצה להחריג את ה-17 וחצי מיליון שקלים אלה.

משה גפני: אי אפשר.

משה גפני: זה משרד אחד.

מכלוף מיקי זוהר: זאת פנייה כוללת.

מכלוף מיקי זוהר: אני לא רוצה לפגוע בצ'רקסים ובדרוזים אבל ה-17.5 מיליון שקלים הם חלק מהסכמים קואליציוניים שלנו, חברי הקואליציה בוועדת הכספים.

משה גפני: למה אתה רוצה להחריג את זה?

מכלוף מיקי זוהר: כי ה-17.5 מיליון שקלים אלה, אנחנו לא רוצים שהם יגיעו לתקנת שיפוץ מבנים בחינוך.

סתיו שפיר: עם מי נעשה ההסדר הזה?

משה גפני: עם הליכוד.

סתיו שפיר: עם מי מהליכוד?

מכלוף מיקי זוהר: עם האוצר.

מכלוף מיקי זוהר: עם האגף.

סתיו שפיר: רק הליכוד?

משה גפני: רק הליכוד.

מכלוף מיקי זוהר: הסכמים קואליציוניים שהם כתבתם שמעבירים לפה וכולי.

משה גפני: הוא אמר שזה הסכם קואליציוני עם הליכוד.

משה גפני: אני לא ידעתי.

מכלוף מיקי זוהר: את עשית מזה טררם.

מכלוף מיקי זוהר: שכחת?

סתיו שפיר: אני שואלת של מי ההסכמים הקואליציוניים.

מכלוף מיקי זוהר: של הליכוד.

סתיו שפיר: לאיזו מטרה?

מכלוף מיקי זוהר: להעביר כסף לערים בפריפריה.

מכלוף מיקי זוהר: זה מה שאנחנו רוצים לעשות.

משה גפני: מה אתה מציע לעשות?

משה גפני: אי אפשר להפריד.

מכלוף מיקי זוהר: אנחנו רוצים להעביר את זה ליהודה ושומרון.

משה גפני: מצוין.

משה גפני: אני לא יכול להפריד.

סתיו שפיר: אפשר לקבל את הפירוט?

משה גפני: מיקי, יש לנו רק דרך אחת.

משה גפני: או להצביע בעד ותגיש רביזיה, או שתאשר את זה ואחרי כן תגיע למשא ומתן עם משרד החינוך.

מכלוף מיקי זוהר: זהו, זה העניין.

מכלוף מיקי זוהר: איתי, שאלה לי אליך.

מכלוף מיקי זוהר: יש לנו בהעברה 120 סכום של 17.5 מיליון שקלים למשרד החינוך לשיפוץ מבנים שזה חלק מההסכמים הקואליציוניים.

מכלוף מיקי זוהר: דיברנו על זה ממש לפני כמה דקות.

מכלוף מיקי זוהר: אנחנו רוצים להעביר את ה-17.5 מיליון שקלים האלה מתקנת משרד החינוך לתקנה אחרת.

מכלוף מיקי זוהר: אני הולך לשלוח לך גם מכתב בנושא ובו אני אבקש מכם להעביר את הסכומים מתקנה זו לתקנה אחרת.

מכלוף מיקי זוהר: השאלה היא אם עכשיו אנחנו מאשרים את זה, האם זה מגביל אותי.

סתיו שפיר: סליחה, מה קורה כאן?

סתיו שפיר: גם תוך כדי הישיבה ממשיכים לעשות מסחרה בכספי ציבור?

סתיו שפיר: תעביר בבקשה את הפרטים.

מכלוף מיקי זוהר: לא.

מכלוף מיקי זוהר: את לא מבינה כלום.

מכלוף מיקי זוהר: את לא מבינה כלום מהחיים שלך.

מכלוף מיקי זוהר: על מה את מדברת?

משה גפני: כשאתם שניכם כאן, אני יכול ללכת הביתה.

מכלוף מיקי זוהר: את באופוזיציה, לא מבינה כלום מהחיים שלך.

מכלוף מיקי זוהר: סתיו, את מדברת שטויות.

סתיו שפיר: אני מבקשת לפרט.

מכלוף מיקי זוהר: אני מדבר בשיא היושר וההגינות ובשקיפות מלאה.

מכלוף מיקי זוהר: איפה ועדת השקיפות שלך כשצריכים אותה?

סתיו שפיר: אין שום חשיבות לתקציב המדינה?

מכלוף מיקי זוהר: תסגרי את הוועדה.

מכלוף מיקי זוהר: ועדת השקיפות התייתרה.

משה גפני: אני רוצה לשאול את איתי ואת משה שגיא.

משה גפני: מעבירים את ההעברה הזאת.

משה גפני: יש הסכם קואליציוני עם הליכוד על 17.5 מיליון שקלים לשיפוץ מבנים או לא חשוב מה.

מכלוף מיקי זוהר: שיפוץ מבני חינוך.

מכלוף מיקי זוהר: סתיו שפיר לא רוצה שיפוץ מבני חינוך.

משה גפני: אי אפשר כאן לנהל את הדיון הזה.

משה גפני: אם אנחנו מאשרים את ההעברה כמות שהיא ואחרי כן מגיעים אליכם והם אומרים לכם, מי שמוסמך להגיד, שרוצים את שיפוץ מבני החינוך האלה רק בפריפריה או רק ביהודה ושומרון.

<איתי טמקין: אני רוצה לעשות סדר בנושא בגלל שמדובר בנושא רגיש.

<איתי טמקין: זה נושא שיש נוהל יועץ משפטי מאוד ברור ולכן צריכים להיות מדויקים בדברים.

<איתי טמקין: כאשר אושר התקציב, הונח מסמך בפני ועדת הכספים של הכנסת שפירט איזה הסכמים הושגו ולאיזה תכניות הכסף יתוקצב בהתאם לסיכומים שהושגו.

<איתי טמקין: נוהל היועץ המשפטי לממשלה, אם קוראים אותו בצורה נקיה, אומר שמרגע שהכספים תוקצבו בתקנה, אין אפשרות למפלגה להגיד, רגע, התחרטתי, אני מבקשת להעביר את הכסף ממקום איקס למקום ואי, אלא הכסף, מרגע שהוא תוקצב במקום מסוים, הוא חייב להישאר באותו מקום.

<איתי טמקין: חבר הכנסת מיקי זוהר פנה אלי ואמר לי שיש את הסוגיה הזאת, הוא רוצה לבדוק את הדבר הזה.

<איתי טמקין: הסוגיה הזאת חייבת להיבדק בדרגים המשפטיים ולא בדרגים הכלכליים בהם אנחנו חברים.

<איתי טמקין: לכן ביקשתי מחבר הכנסת מיקי זוהר שישלח מכתב רשמי עם הבקשה הזאת ואת המכתב הזה נוכל להעביר ליועץ משפטי רלוונטי ולבדוק את זה.

מכלוף מיקי זוהר: מצוין.

<איתי טמקין: בנושא הזה אני לא יכול לתת לו כאן תשובה.

מכלוף מיקי זוהר: השאלה שלי אחרת.

מכלוף מיקי זוהר: השאלה שלי היא האם אני צריך לעכב עכשיו את ההעברה הזאת.

משה גפני: התשובה שלי היא לא.

מכלוף מיקי זוהר: למה לא.

משה גפני: אם אתה תעכב את זה, עד שתגיע ההעברה הזאת אנחנו כבר נהיה ב-2019.

משה גפני: הכסף עובר ואז לנסות להגיע לפתרון.

סתיו שפיר: כמה שווה כל חבר כנסת מהקואליציה בוועדת הכספים?

משה גפני: תלוי מי.

מכלוף מיקי זוהר: אני שווה הכי הרבה.

משה גפני: תגידו, אתם נהנים?

מכלוף מיקי זוהר: היא שאלה ואני עונה.

סתיו שפיר: יש כאן אנשים שאמורים להכריע בסוגיות חשובות והם מנהלים שוק.

מכלוף מיקי זוהר: כמה שקשה לך לשמוע, אף אחד מהכספים שהתקבל הלך לחיזוק הפריפריה, לחיזוק יהודה ושומרון.

מכלוף מיקי זוהר: אני יודע שקשה לך עם הנתונים האלה.

משה גפני: מיקי, מספיק.

משה גפני: זה לא מועיל העניין הזה.

מכלוף מיקי זוהר: קשה לה לראות אנשים עושים.

אחמד טיבי: הערה לסדר.

אחמד טיבי: אני רוצה לנצל את העובדה שגם איתי ונציגי האוצר כאן וגם אתה כאן.

אחמד טיבי: נכון שהצלחנו בסופו של דבר להעביר את הכספים המיועדים לרשויות ערביות על פי החלטה 922 אבל למעשה זה מושהה וזה לא עובר.

משה גפני: זה לא צריך להיות מושהה.

אחמד טיבי: לכן אנחנו כולנו רוצים לפנות אליך כדי שתקל עלינו.

אחמד טיבי: הרשויות במצוקה.

משה גפני: בבקשה.

אחמד טיבי: תגידו לנו אתה והאוצר מה צריך לעשות.

משה גפני: אני והאוצר, זה לא שידוך שהולך יחד.

משה גפני: יש את האוצר שהוא הרשות המבצעת,, יש אותי שאני הרשות המחוקקת והמפקחת.

משה גפני: אין שום סיבה בעולם – שום סיבה בעולם – שלא להעביר את הכסף היום.

משה גפני: שום סיבה.

משה גפני: זאת רק סחטנות.

משה גפני: אני לא משנה מהנוהל.

איימן עודה: אדוני, אני קראתי את דברי ההסבר.

איימן עודה: אני ראיתי שקיפות ממש למהדרין.

משה גפני: נכון.

איימן עודה: אז מה הבעיה?

משה גפני: אין בעיה.

איימן עודה: יש את הבעיה של העודפים.

משה גפני: עם כל הכבוד, יש לשכה משפטית.

איימן עודה: איתי, איך אפשר לפתור את הבעיה הזאת?

<איתי טמקין: מה שהיושב ראש אמר קודם.

<איתי טמקין: אני חושב שהבעיה הזאת לא תיפתר היום.

<איתי טמקין: אני חושב שמה שצריך לעשות – והיושב ראש נגע בזה קודם – זה להיפגש בהקדם.

משה גפני: אני לא רוצה להיפגש.

משה גפני: תיפגשו עם מי שאתם רוצים.

משה גפני: מה יוצא עכשיו?

משה גפני: שאני המעכב.

משה גפני: פשוט לא להאמין.

אחמד טיבי: מה המכניזם?

איימן עודה: מיקי, זה מאוד נחוץ לנו.

משה גפני: למה הכסף לא יכול לעבור?

משה גפני: מה בדיוק הבעיה?

סתיו שפיר: האוכלוסיות הכי מקופחות כאן ומצליחים לדחות איזשהו הסכם קואליציוני עם הליכוד כדי לסחוט.

מכלוף מיקי זוהר: מה עכשיו את רוצה?

אחמד טיבי: לא על זה אנחנו מדברים.

מכלוף מיקי זוהר: את מקנאת בהסכמים שלנו?

סתיו שפיר: צריך לתת לאנשים שמגיע להם.

מכלוף מיקי זוהר: מה כואב לך?

מכלוף מיקי זוהר: את מקנאה בהסכמים הקואליציוניים?

מכלוף מיקי זוהר: את מקנאה שאנחנו עושים למען הציבור במדינת ישראל?

מכלוף מיקי זוהר: זה כואב לך?

אחמד טיבי: אנחנו לא רוצים להיות קורבן של הוויכוח הזה.

משה גפני: מיקי זוהר, אנחנו בסעיף אחר.

סתיו שפיר: מדברים על תקציבים כבר שנים ולא מעבירים להם כסף וסוחטים אותם.

מכלוף מיקי זוהר: שמענו אותך.

מכלוף מיקי זוהר: יאללה.

סתיו שפיר: תתביישו.

מכלוף מיקי זוהר: שמענו, שמענו.

מכלוף מיקי זוהר: תודה.

משה גפני: אחמד טיבי, אתה ברשות דיבור.

אחמד טיבי: אנחנו לא רוצים להיות קורבן של הוויכוח הזה, יהיה ענייני כמה שיהיה.

אחמד טיבי: אני רוצה להעביר לך את התחושה.

אחמד טיבי: כל חמש דקות אני מקבל טלפון מראש מועצה.

משה גפני: אני מבין את זה.

אחמד טיבי: כבר כמה שבועות מחכים להעברה.

אחמד טיבי: הייתה בעיה, פעם קשרו את זה בהתנחלויות, הצלחנו.

אחמד טיבי: אתה התעקשת וטוב שהתעקשת.

אחמד טיבי: אבל בסופו של דבר ביקשת דברי הסבר והאוצר נענה ושלח דברי הסבר.

משה גפני: ולכן זה מאושר.

אחמד טיבי: עכשיו מעמיסים עלינו עוד גיבנת של העשרים אחוזים עודפים.

משה גפני: תשובה היא כדלהלן.

משה גפני: אני מעוניין, ואתה יודע את זה, אתם יודעים את זה כולכם, בהעברה הזאת.

משה גפני: הייתי יכול ללכת הביתה ולהגיד שאם לא רוצים, לא צריך.

אחמד טיבי: עכשיו אנחנו יודעים שהכסף עובר?

אחמד טיבי: לא.

משה גפני: המצב הוא כזה שוועדת הכספים אישרה ואין שום סיבה בעולם – אני מכיר את מה שקורה – שלא יעבירו את זה לרשויות שזכאיות לקבל את הכסף הזה.

אחמד טיבי: הוא טוען שאם לא מאשרים להם את העשרים אחוזים, אין להם מאיפה להעביר.

משה גפני: בסדר.

משה גפני: אני יכול לתת להם מקורות מימון, כמה שהם רוצים.

משה גפני: אתה תראה איך פתאום מגיעה לכאן העברה תקציבית שאתה לא יודע מאיפה היא נפלה עליך.

אחמד טיבי: תאמין לי שאני מכיר.

משה גפני: אתה מכיר.

משה גפני: אני יודע.

משה גפני: אני אבקש משיר לדבר אתם לגבי העודפים.

משה גפני: שוב, אני מבקש ממך לשתף פעולה עם הדבר הזה.

משה גפני: אתה יודע, תאמין לי, אני רואה על העיניים שלך, אתה יודע שאפשר לפתור אם רוצים לפתור את הבעיה הזאת בעשר דקות ובתנאי שתסכימו ותורידו רגע את הנושא העקרוני שאתם לא רוצים בכלל לאשר עודפים.

משה גפני: אתם רוצים שהעודפים יעברו בלי אישור של הוועדה וזה נכון שמבחינת החוק היה אפשר לעשות את זה.

משה גפני: אני מבקש שיתוף פעולה בעניין הזה גם למען הציבור הערבי וגם למען הציבור כולו.

משה גפני: אנחנו נעמוד לרשותכם ואם תבקשו פגישה, אני אבוא לפגישה.

אחמד טיבי: אנחנו רוצים פגישה.

משה גפני: אמרתי קודם שאני לא מכון להיפגש אתם.

אחמד טיבי: אני יודע שאמרת את זה אבל אנחנו רוצים שהכסף יעבור.

אחמד טיבי: אישרנו אותו בוועדה.

משה גפני: בסדר.

<איתי טמקין: ניפגש בהקדם.

משה גפני: על זה אמר שלמה המלך, יוסיף דעת יוסיף מכאוב.

משה גפני: הלוואי ולא הייתי יודע.

אחמד טיבי: לצערי הרב הערבים משלמים את מלחמת היהודים.

משה גפני: אלה לא ערבים.

משה גפני: כולנו משלמים.

אחמד טיבי: במקרה הזה הערבים משלמים.

מכלוף מיקי זוהר: אין ערבים באגף התקציבים?

משה גפני: ממשיכים.

מכלוף מיקי זוהר: רגע, לא סיימנו את הנושא של החינוך.

מכלוף מיקי זוהר: אני כנראה צריך להגיש רביזיה.

משה גפני: בסדר.

משה גפני: תחליט.

משה גפני: אני עוד לא חותם על זה.

משה גפני: אני מחכה.

מכלוף מיקי זוהר: אני צריך להגיש רביזיה.

משה גפני: תתייעץ.

משה גפני: אני לא מציע לך.

משה גפני: פנייה מס' 06006.

סתיו שפיר: סעיף 17, בהנחיית היועץ המשפטי לגבי הסכמים קואליציוניים, לא תתקבלנה הנחיות מגורמים פוליטיים כמו חברי כנסת אחרי שהתקבלה ההחלטה.

מכלוף מיקי זוהר: אין בעיה.

מכלוף מיקי זוהר: תודה על העצה.

מכלוף מיקי זוהר: אני ממש מודה לך.

משה גפני: נראה לי שאתה נגדה.

מכלוף מיקי זוהר: מה זאת אומרת הנחיות?

מכלוף מיקי זוהר: מה אני ביקשתי?

מכלוף מיקי זוהר: להגיד לאיפה הכסף הולך?

מכלוף מיקי זוהר: ביקשתי סעיף כזה לסעיף אחר.

מכלוף מיקי זוהר: זה תפקידי.

מכלוף מיקי זוהר: עם כל הכבוד, את לא מבינה את החוק.

משה גפני: חבר'ה, בואו נתקדם.

מכלוף מיקי זוהר: אפילו לא הקשבת לי.

מכלוף מיקי זוהר: הנוהל אומר שאני יכול לקבוע מסעיף לסעיף אבל אני לא יכול לקבוע בסעיף מה יקרה עם הכסף.

מכלוף מיקי זוהר: זה כל הסיפור ואני רוצה להעביר משיפוץ מבני חינוך ליו"ש.

מכלוף מיקי זוהר: זה כל הסיפור.

מכלוף מיקי זוהר: תפנימי.

מכלוף מיקי זוהר: אני מגיש רביזיה.

מכלוף מיקי זוהר: בסדר?

משה גפני: בסדר.

מכלוף מיקי זוהר: לפרוטוקול, רביזיה על החינוך.

<משה שגיא: מאחר והפנייה של הפיתוח אצלנו כרוכה בנושאים נוספים כמו המגזר הדרוזי ומזרח ירושלים, אם הכסף לא ינוצל משרד האוצר יכול למשוך את הכסף.

משה גפני: לא הבנתי.

משה גפני: על מה אתה מדבר?

<משה שגיא: אני מדבר על פנייה שכרוכה במספר נושאים.

<משה שגיא: בתוך הפנייה הזאת יש גם נושא מזרח ירושלים, חריש והחלטת ממשלה.

משה גפני: בפנייה הגדולה?

<משה שגיא: בפנייה הגדולה.

<משה שגיא: אם נעכב אותה, זה יפיל את התכנית של הנושאים הנוספים.

<משה שגיא: אני מציע לאשר את הפנייה.

משה גפני: אישרנו את הפנייה.

<משה שגיא: הוא רוצה להגיש רביזיה.

משה גפני: אתה מדבר על הפנייה של החינוך.

<משה שגיא: משרד האוצר ימשוך את זה לפנייה הבאה, את הסכום הזה.

משה גפני: הוא מדבר אליך.

משה גפני: הוא מדבר על הפנייה הגדולה עליה הגשת רביזיה.

<משה שגיא: בפנייה הזאת כרוכים נושאים נוספים כמו חריש, כמו מזרח ירושלים והמגזר הדרוזי.

<משה שגיא: אני מציע לאשר והמשרד לא יבצע את ה-17.5 מיליון שקלים ומשרד האוצר ימשוך את זה לפנייה הבאה.

מכלוף מיקי זוהר: מה אתה אומר על זה?

מכלוף מיקי זוהר: הוא אומר שנאשר ויכול להיות בהמשך תמשכו, את ה-17.5 מיליון שקלים והם יסכימו לזה.

<איתי טמקין: אני חזור על מה שאמרתי קודם.

מכלוף מיקי זוהר: בהנחה שהיועץ המשפטי יאשר.

<איתי טמקין: מה שאמרה קודם חברת הכנסת שפיר הוא נכון.

<איתי טמקין: אי אפשר לקבל תוך כדי שנה הנחיות ולכן ביקשתי שיגיע מכתב שיגיד מה ההליך המקובל במצב כזה.

<איתי טמקין: פעם שנייה, לגבי זה.

<איתי טמקין: אחר כך לעשות העברה בתוך משרד החינוך, זה תמיד אפשר לעשות.

<איתי טמקין: צריך להגיע לוועדת כספים אלא אם כן זה בתוך תכנית ואז אפשר לעשות את זה בוועדת כספים.

מכלוף מיקי זוהר: אני מושך את הרביזיה.

משה גפני: בסדר.

משה גפני: תודה.

משה גפני: פנייה מס' 06006, משרד הפנים, עודפים.

משה גפני: דע לך שאני אמרתי כאן בישיבה שאני מוכן להיפגש אתכם.

<ליאת פרוינד שפרן: תקציבנית משרד הפנים.

<ליאת פרוינד שפרן: מדובר בפנייה להעברת 15 אחוזים עודפים משנה קודמת.

משה גפני: על מה זה.

<ליאת פרוינד שפרן: יש כאן תקציב פעולות שוטפות בעיקרו.

<ליאת פרוינד שפרן: בדברי ההסבר יש לכם פירוט של התחומים השונים של התקציב.

<ליאת פרוינד שפרן: תחום ראשון הוא בעיקר תפעול ולוגיסטיקה.

משה גפני: כן, אני רואה את זה.

משה גפני: אלה רק עודפים.

<ליאת פרוינד שפרן: כןם.

משה גפני: בסדר.

משה גפני: לי אין שאלות.

משה גפני: למישהו יש שאלות?

משה גפני: מי בעד אישור פנייה מס' 06006?

משה גפני: מי נגד?

משה גפני: בעד – פה אחד

משה גפני: הפנייה אושרה.

משה גפני: פנייה מס' 09005, משרד החוץ.

<זאב הראל: מנהל תקציבים של משרד החוץ.

<זאב הראל: מדובר ביתרת העודפים שלנו שכבר אושרה בחלק הראשון על כל מיני פרויקטים רב שנתיים שכוללים בין היתר בינוי של שגרירויות בחוץ לארץ שאנחנו משלמים לפי ביצוע העבודה.

משה גפני: למה זה עודף?

משה גפני: למה זה לא התבצע בזמן?

<זאב הראל: ב-2015 החלו בבינוי השגרירות בקולומביה.

משה גפני: הבנתי.

משה גפני: מי בעד אישור פנייה מס' 09005?

משה גפני: מי נגד?

משה גפני: בעד – פה אחד

משה גפני: הפנייה אושרה.

משה גפני: פנייה מס' 19015, משרד המדע.

<איליה כץ: אגף התקציבים.

<איליה כץ: הפנייה נועדה להעביר 120.8 מיליון שקלים למשרדי המדע, התרבות והספורט כעודפים מחויבים לשנת 2015.

<איליה כץ: החלוקה היא כדלקמן: כ-28 מיליון שקלים למשרד המדע, מינהל מדע.

<איליה כץ: מינהל תרבות, כ-38 מיליון שקלים.

<איליה כץ: מינהל ספורט, כ-28 מיליון שקלים.

<איליה כץ: המטה המשותף לשני המשרדים, כשלושה מיליון שקלים.

סתיו שפיר: מה חדש?

מיקי לוי: למה עוד הפעם אתם כורכים משרד במשרד?

מיקי לוי: למה אי אפשר להפריד?

מיקי לוי: ביקשנו אלף פעמים לא לעשות את התרגיל הזה של לכרוך אחד בשני.

משה גפני: זה רק במשרד הזה.

מיקי לוי: אולי יש להם הסכמים עם מירי רגב.

משה גפני: למה לא מפרידים את משרד המדע ממשרד התרבות?

משה גפני: כבר הרבה שנים אלה משרדים שונים.

משה גפני: יש חשב אחד.

<איליה כץ: זה לא רק חשב אלא זה כל המטה.

משה גפני: כל המטה הוא משותף.

משה גפני: כך זה הרבה שנים.

משה גפני: מיקי, זה גם בזמן שלך.

<איליה כץ: כל המטה של המשרדים הוא משותף.

משה גפני: הם מחכים שתהיה פוליטיקה כזאת שלא יצטרכו שרים נפרדים.

סתיו שפיר: אני רוצה להבין למה זה מגיע עכשיו ולמה לא במסגרת תקציב?

<איליה כץ: אלה עודפים מחויבים.

סתיו שפיר: עודפים מחויבים על מה?

משה גפני: על מה שהם הסבירו.

סתיו שפיר: הם מסבירים בתיאוריה.

סתיו שפיר: יש עודפים מחויבים.

סתיו שפיר: כל עודף מחויב צמוד להתקשרות.

סתיו שפיר: שיעבירו את רשימת ההתקשרויות.

<איליה כץ: העברנו.

משה גפני: הם העבירו.

<איתי טמקין: העברנו דברי הסבר.

<טמיר כהן: הם העבירו.

משה גפני: מי בעד אישור פנייה מס' 19015?

משה גפני: מי נגד?

משה גפני: בעד – פה אחד

משה גפני: הפנייה אושרה.

משה גפני: פנייה מס' 23012.

<חנן פריצקי: מנהל אגף תקציבים, משרד הרווחה.

<חנן פריצקי: הפנייה נועדה לאפשר העברת עודפים למשרד הרווחה.

<חנן פריצקי: מדובר על ההפרש של ה-15 אחוזים עודפים.

<חנן פריצקי: מדובר במגוון פעילויות לגבי התקשרויות רב שנתיות, הפעלת מסגרות ממשלתיות, פעולות ארוכות טווח, החלטות ממשלה שעוברות משנה לשנה.

משה גפני: שאלות?

משה גפני: אין.

משה גפני: מי בעד אישור פנייה מס' 23012?

משה גפני: מי נגד?

משה גפני: בעד – פה אחד

משה גפני: הפנייה אושרה.

משה גפני: בסופו של דבר אני הסכמתי לפגישה עם אגף התקציבים.

משה גפני: אני מניח שבסוף יישארו לך בעיות מול אגף התקציבים.

משה גפני: אני לא אהיה בחגיגה הזאת מכיוון שנגיע להסדר אבל המאבק שלכם הוא מול אגף תקציבים והוא לא פשוט.

<חנן פריצקי: בשורה התחתונה, אי אפשר לנהל היום תקציב מדינה במשרדים.

<חנן פריצקי: אני חייב להגיד לך.

משה גפני: אני אדרוש, אף על פי שזה יוריד כוח מוועדת הכספים, לקראת תקציב 2017 ו-2018 שכל הדברים ייכנסו לבסיס התקציב.

משה גפני: ההעברות האלה הן בלתי אפשריות.

משה גפני: באה סתיו שפיר, טוענת בצדק והולכת לבג"ץ.

מיקי לוי: אין שליטה על זה.

משה גפני: הסבלנות משתלמת.

משה גפני: באמת אתם עושים עבודה טובה.

משה גפני: אין ויכוח לגבי העניין הזה.

משה גפני: פנייה מס' 26005, המשרד להגנת הסביבה.

<אורי דביר: אגף התקציבים.

<אורי דביר: הפנייה נועדה להעברת יתרת עודפים מחויבים בסך של 230 מיליון שקלים משנת 2015.

<אורי דביר: עודפים שנובעים מפרויקטים ארוכי טווח שביצועם נפרס על פני יותר משנת כספים אחת.

משה גפני: מי בעד אישור פנייה מס' 26005?

משה גפני: מי נגד?

משה גפני: בעד – פה אחד

משה גפני: הפנייה אושרה.

משה גפני: פנייה מס' 30003, משרד הקליטה.

<אייל מדן: רפרנט קליטה ועלייה.

<אייל מדן: הפנייה נועדה להעביר את יתרת העודפים המחויבים משנת 2015 בסך של 121.9 מיליון שקלים.

<אייל מדן: זה בהמשך לשמונים מיליון שכבר עברו.

סתיו שפיר: הסכום המלא של העודפים הוא 585 מיליון?

<אייל מדן: כן.

סתיו שפיר: למה אתם עושים את זה בפניות?

סתיו שפיר: אם אלה עודפים מחויבים, למה זה עובר בפניות נפרדות?

משה גפני: אני רוצה להגיד לרפרנטים שאם מישהו נפגע מאמירות כאלה ואחרות, אני מתנצל בשם כל החברים.

משה גפני: אנחנו מפצים אתכם בחלק הבידורי.

<אייל מדן: כל העודפים השנה, פיצלו אותם לשמונים אחוזים ועשרים אחוזים.

<אייל מדן: זה אמור לגבי כל המשרדים.

<אייל מדן: זה מה שטמקין הסביר קודם.

סתיו שפיר: אלה עודפים מחויבים?

<אייל מדן: כן.

<אייל מדן: זה מה שהוא הסביר קודם.

סתיו שפיר: לא משלמים התחייבויות?

<אייל מדן: משלמים אבל זה יורד לנו מתוך התקציב הקיים.

<אייל מדן: לכן כולם מחכים לזה.

סתיו שפיר: יורד לכם מתוך התקציב הקיים לפני שאנחנו אישרנו את זה בוועדה?

<אייל מדן: לא.

<אייל מדן: כשאתה אתה משלם התחייבויות ישנות, זה לוקח לך מתוך בסיס התקציב הטרי שיש לך בתחילת השנה ואתה לא יכול לעבוד אתו עד שאתה לא מקבל את העודפים.

סתיו שפיר: נקבע לכם תקציב.

סתיו שפיר: אחרי שנקבע לכם תקציב והכנסת אישרה, אתם חותמים חוזים מול כל מיני גופים חיצוניים ואליהם יש לכם התחייבויות.

סתיו שפיר: אז זה עובר משנה לשנה.

סתיו שפיר: אתם בעצם כבר שילמתם את הכסף?

<אייל מדן: לא.

סתיו שפיר: אנחנו מאשרים כדי שלא תרדו למינוס?

<אייל מדן: אנחנו כבר במינוס.

<אייל מדן: בחלק מהסעיפים המשרדים כבר במינוס.

<אייל מדן: לדוגמה, אם יש לך משהו שאת עושה כל שנה, מאה שקלים, יש לך התחייבות לשנה הבאה, נגיד מתוך המאה יש לך עשרים.

סתיו שפיר: כן, אבל אתם לא שילמתם.

<אייל מדן: בתחילת שנה הבאה יש לך עוד מאה בבסיס אבל את לא יכולה לחתום על עוד חוזה חדש של מאה כי יש לך בעצם יתרה פנויה רק של שמונים כי עשרים הלכו כדי לשלם את ההתחייבות הישנה.

סתיו שפיר: ההתחייבות מתבססת על תקציב.

<אייל מדן: שהיה.

סתיו שפיר: היא לא שולמה.

סתיו שפיר: כלומר, נשאר תקציב.

<אייל מדן: בדיוק, וכשה

<אייל מדן: התחייבות רשומה – בשנה אחר כך, כשהתחייבות רשומה , יש שלה סדר עדיפויות ראשון מבחינת המרכבה וסדר עדיפויות ראשון זה לשלם התחייבויות קיימות.

<אייל מדן: זה לוקח לנו מתוך התקציב הטרי.

סתיו שפיר: אנחנו עובדים רק על מחויבים.

<אייל מדן: זה מה שהתכוונתי.

<אייל מדן: אם יש לנו בסיס בשנה הבאה של נגיד מאה, הייתה לי תכנית עבודה לפתוח חוזה עם מישהו על מאה שקלים נגיד, אבל אני לא יכול להשתמש במאה האלה כי העודפים, נגיד עשרים שקלים, תופסים לי מהמאה הזה עשרים ולכן היתרה שלי היא רק שמונים.

<אייל מדן: מה קורה?

<אייל מדן: מגיעים עודפים מחויבים ואז המאה שלי הופך להיות 120.

סתיו שפיר: זה אומר שלא תכננת את התקציב מלכתחילה.

<אייל מדן: לא, ממש לא.

<אייל מדן: את התקציב אתה מתכנן הרבה לפני שסגרת שנה.

<אייל מדן: את העודפים אתה סוגר ב-31 בדצמבר.

<אייל מדן: את העודפים אתה יודע ב-פ31 לדצמבר שסיימת שנה ואתה יודע בדיוק מה העודפים שלך.

<אייל מדן: רק בסוף שנה.

<אייל מדן: יש המון דברים שגורמים לעודפים.

משה גפני: בסדר.

משה גפני: מי בעד אישור פנייה מס' 30003?

משה גפני: מי נגד?

משה גפני: בעד – פה אחד

משה גפני: הפנייה אושרה.

משה גפני: תודה רבה.

משה גפני: הישיבה נעולה.